LAOAG CITY – Pinaigetan ti Philippine National Police ti seguridad iti intero a ciudad ti Laoag ken kadagiti sabsabali a lugar ti Ilocos Norte nga naituding a bisitaen ni US Ambassador to the Philippines Philip Godlberg nga dimteng ditoy ciudad itay malem.
Segun kenni PNP Provincial Director, Sr Supt Antonio Mendoza Jr, amin nga engagement areas wenno dagiti lugar a pagturongan ti ambassador karaman ditoy ti Bombo radyo ket adda naituding a pulis nga agbantay tapno masigurado ti seguridad ti nasao nga US official.
Ti ambassador ket sinabat dagiti opisyal ti ciudad iti panangidaulo ni Mayor Chevylle Fariñas iti Laoag International Airport.
Manipud iti airport ket nagdiretso ni Ambassador Goldberg iti Laoag City Hall para ti maysa a simple a seremonya iti pannakasarabu na.
Iti panagbitla na, inbatad ni Goldberg a ti panagbisita na iti ciudad tiLaoag ken probinsiya ti Ilocos Norte ket maibilang a traditional friendship visit.
Kuna na a natibker ti relasyun ti Pilipinas ken Amerika ken ipaneknek daytoy ti 3.5 million nga Filipino-Americans nga agnanaeden iti pagilian da iti agdama..
Innayun na nga iti nasao a bilang dagiti Filipino-Americans ket dakkel a porsiyento ditoy dagiti Ilocano.
Inpasigurado pay ni Ambassador Goldberg ti suporta na kadagiti maipatpatungpal a development iti ciudad ti Laoag.
Kas paset ti napaigetan a seguridad ti ambassador ket nangiwayat ti sumagmamano a miyembro ti grupo ni Goldberg ti advance inspection iti Bombo Radyo Laoag para ti maysa nga exclusive interview kenkuana intono Biernes.
Iti naiwayat nga inspection, nakita a naimbag dagiti nagduduma a paset ti station a mabalin a turungen ti ambassador kas ti announcer's booth pakairamanan ti comfort room.
Ti Bombo Radyo Laoag ti kakaisuna a radio station ti Ilocandia nga pinili ti ambassador nga mangiwayat kenkuana ti exclusive interview.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn